અમદાવાદઃ અમદાવાદની ટ્રાફિક સમસ્યાએ વિકરાળ સ્વરૂપ ધારણ કર્યું છે અને તેમાં પણ ચોમાસાની ઋતુમાં તો પાણી ભરાવવાની સમસ્યાને કારણે ટ્રાફિકમાં ભયંકર વધારો થતો હોય છે. ત્યારે શહેરની ટ્રાફિક સમસ્યા પર ગુજરાત હાઈકોર્ટમાં સુનાવણી હાથ ધરવામાં આવે તેના એક અઠવાડિયા પહેલા અમદાવાદ ટ્રાફિક પોલીસે ટ્રાફિંક નિયમોનું ઉલ્લંઘન કરનાર લોકોના આંકડા રજૂ કર્યા છે. રવિવારે ડીસીપી ટ્રાફિક સુધીર દેસાઈએ કહ્યું કે, સોમવારથી શનિવાર સુધીમાં ટ્રાફિક પોલીસે કુલ 959 વાહનો જપ્ત કર્યાં છે.